ทำไมการขี่จักรยานยนต์โดยไม่สวมแว่นตากันแดด/หมวกนิรภัย อาจทำให้เป็นโรคต้อลมและต้อเนื้อ?
นัดบิดระวังตาเสีย นัดบิดระวังตาเสีย มอเตอร์ไซค์หรือจักรยานยนต์ นอกจากจะมีประโยชน์ในการเป็นพาหนะที่มีความสะดวกสบาย คล่องตัว ใช้ง่ายทุกเพศทุกวัย ไปได้ทั้งที่เรียบและขรุขระ ถึงที่หมายได้ดังใจนึก จนกระทั่งปัจจุบันมีธุรกิจรับส่งผู้โดยสารด้วยจักรยานยนต์ตามตรอกตามซอยเพื่อออกสู่ถนนใหญ่ อย่างเป็นล่ำเป็นสัน และสามารถจะออกไปได้ไกล เพื่อให้ถึงที่หมายทันเวลาที่กำหนด ไม่ติดเป็นขบวน ยาวเหยียด เช่น รถเก๋ง หรือรถโดยสารอื่น จึงเป็นที่นิยมของผู้คน โดยสารทั้งขาประจำและขาจรทั้งหลายเป็นอย่างดี ทั้งที่รู้ ๆ และเห็น และได้ใช้บริการด้วยตนเองอยู่ทุกเมื่อเชื่อวันในปัจจุบัน กฎหมายจราจรได้บังคับให้ผู้ที่ใช้รถจักรยานยนต์ไม่ว่าจะขับขี่เอง หรือซ้อนท้ายก็ตามที ต้องสวมหมวกนิรภัยทุกครั้ง ทั้งนี้เพื่อความปลอดภัยแก่ผู้ขับขี่ และผู้ที่นั่งซ้อนท้ายไปด้วยนั่นเอง มิใช่บังคับเพื่อความสวยงาม หรือเพื่อวัตถุประสงค์อื่นใด ดังที่ทราบกันดีว่า อุบัติภัยที่เกิดจากรถจักรยานยนต์มีสูงมาก แทบทุกรายไม่ตายก็พิการ จากการที่ศีรษะกระแทกพื้น หรือกระแทกอย่างอื่น ไม่ผิดอะไรกับลูกมะพร้าวหล่นลงพื้นหรอกครับ เสียงจะดังโพล้ะเหมือนเฉาะมะพร้าว ศีรษะคนเราจะไปทนไหวได้อย่างไรเมื่อโดนกระแทก หรือไปกระแทกกับพื้นถนนแข็ง ๆ หรือเหล็กแข็ง ๆ มีอย่างเดียว คือสมองไหล หรือสมองกระจายเต็มถนน มีรูปขึ้นหน้าหนึ่งลงในหนังสือพิมพ์รายวันนั่นแหละ นอกจากหมวกกันน็อก หรือหมวกนิรภัยที่ใส่เพื่อกันศีรษะกระแทกของแข็งแล้ว ยังมีประโยชน์ที่จะกล่าวถึงในที่นี้อีกอย่างคือ กันลม กันฝุ่น ได้อีกด้วย ขณะที่ขี่จักรยานยนต์ไป ณ ที่ใดก็ตาม ถ้าไม่มีเกราะบังต้านลม ฝุ่น แสงแดด หรือไอความร้อนจากแสงแดด โอกาสที่ตาของท่านจะทะสิ่งต่าง ๆ ได้สารพัด ถ้าไม่โดนฝุ่นโดนลมอาจจะโชคดีเจอแมลงบินชนตาหรือตาท่านวิ่งไปชนแมลงที่มันบินขอมันอยู่ดี ๆ ก็ได้ ถ้าแบบนี้ล่ะก็ สะดุ้งกันสุดตัวแทบจะเสียหลักรถเป๋มาชนอะไรต่อมิอะไรเอาง่าย ๆ ขณะที่นั่งเฉย ๆ แมลงบินเข้าตาเรายังเจ็บแสบ เคือง คันแทบแย่ น้ำตาน้ำมูกไหลพราก นี่ท่านวิ่งเข้าไปชนมัน หรือแมลงบินตรงมาหาท่านขณะซิ่งจักรานยนต์อย่างมันมือสองแรงบวกกัน มีหรือลูกตาอันละเอียดอ่อนของท่านจะทนไหว แมลงก็เละตายสนิทอยู่ในตา บวกกับมือขยี้ตาเข้าไปอีกทั้งขี้แมลงปีกแมลงและแขนขาที่ติดอยู่ในตาจะทำให้เคืองขนาดไหน คิดดูเอาเองแล้วกัน จึงขอกล่าวโดยรวมว่า การขี่จักรยานยนต์ไปไหน ๆ ถ้าจะให้ปลอดภัยพอสมควรควรจะสวมหมวกนิรภัย หรือมิฉะนั้นก็สวมแว่นตากันแดด ทั้งนี้เพื่อความปลอดภัยในชีวิตและทรัพย์สินแล้วยังเป็นการป้องกันโรคตาอีกด้วย นั่นก็คือ ต้อลม และ ต้อเนื้อ เนื่องจากต้อทั้งสองชนิดมีสาเหตี่เกี่ยวพันกับการสัมผัส ลม ฝุ่น ไอความร้อนและแสงอัลตร้าไวโอเลตเป็นประจำหรือผู้ที่ทำงานกลางแจ้ง ท่ามกลางแสงแดดจัด ๆ คือชาวไร่ชาวนากรรมกรก่อสร้าง เป็นต้น ขอยกตัวอย่างคนไข้ของผมคนหนึ่งเกิดอุบัติเหตุที่ตาจากการซิ่งจักรยานยนต์ คนไข้เป็นชาวไทยอายุ 27 ปี อาชีพรับส่งหนังสือพิมพ์ตามบ้านและร้านค้าย่อย เอเย่นต์ มีอยู่วันหนึ่งต้องการทำงานให้เสร็จเร็ว เอาหนังสือพิมพ์ไปส่งเอเย่นต์ให้ทันจึงซิ่งจักรยานยนต์คู่ชีพเต็มที่ ตามหลังรถบรรทุกสิบล้อที่วิ่งอยู่ข้างหน้าจี้ติดท้ายรถบรรทุกเลย กะจะแซงให้ได้ เพราะรถสวนมายาวเหยียดแซงไม่ถนัดจึงกวดติดท้ายรถบรรทุก ไม่ได้สวมหมวกนิรภัย และไม่สวมแว่นตากันแดดกันลม ลืมตา 2 ข้างโล่ง ๆ ปะทะลม ปะทะฝุ่น และควันจากท่อไอเสียเต็มที่ ช่วงจังหวะที่กำลังจะหักบิดไปทางขวาเพื่อแซงขึ้นหน้านั้นรู้สึกแปลบที่ตาซ้าย ปวด เคือง เหมือนมีอะไรทิ่มตา น้ำตาไหลพราก จึงชะลอรถ เลิกล้มความตั้งใจที่จะแซงหักรถเข้าข้างทางพยายามขยี้ตาซ้าย เพื่อจะให้สิ่งที่ทิ่มหรือติดอยู่ออกจากตา ทำเท่าไรก็ไม่เห็นมีอะไรออกมา ปวดตามาก มีน้ำไหลออกจากตา จากนั้นพยายามอดทนเอาหนังสือพิมพ์ไปส่งเอเย่นต์จนครบ แล้วกลับไปนอนบ้าน นอนอยู่บ้านปวดตามาก มองอะไรแทบไม่เห็น ใกล้ ๆ หกโมงเย็น จึงไปหาหมอที่คลินิก เมื่อไปถึงคลินิก ผมซักประวัติการเจ็บป่วยที่ตาตามแบบฉบับแล้ว ก็เปิดตาซ้ายดูพบว่า กระจกตาดำแตกขวางพาดกลางตาดำ เลยไปถึงขอบตาขาว มีม่านตาสีน้ำตาลมาจุกอยู่ คนไข้ลืมตาไม่ค่อยขึ้นเพราะเคืองตาและปวดตามาก ผมทดลองวัดสายตาดูพบว่าอ่านตัวเลขบนสเนลเลนชาร์ต ชาร์ตวัดสายตา ไม่เห็นเลย ได้แค่เห็นมือแกว่งไหว ๆ Hand movement อยู่หน้าตาข้างนั้นเท่านั้นเอง ผมบอกคนไข้ไปว่า ตาซ้ายที่ปวดเป็นเพราะกระจกตาดำแตก คงต้องนอนรักษาตัวที่โรงพยาบาล แล้วผ่าตัดเย็บตกแต่งแผลให้เรียบร้อย ส่วนจะเห็นดีแค่ไหนยังบอกไม่ได้ คนไข้ก็ยอมทำตามผมทุกอย่าง แล้วก็บ่นพึมพรำว่าไม่น่าเลยเรา หมวกกันน็อกมีก็ลืมใส่ รีบจะไปท่าเดียว นี้ถ้าคว้าหมวกมาใส่ก็คงไม่เป็นอย่างนี้ใช่มั้ยครับคุณหมอ นั่นเป็นตัวอย่างอันหนึ่งที่คนไข้คนนี้ประสบอุบัติเหตุโดนเศษหินเล็ก ๆ ขนาดประมาณครึ่งเซนติ-เมตรกระเด็นจากล้อรถบรรทุกสิบล้อที่เหวี่ยงกระเดนมาเข้าตาพอดี ราวกับว่าโดนยิงด้วยปืนที่มีลูกกระสุน เป็นก้อนหินนั่นเอง ความแรงของความเร็วที่วิ่งตามกันไปติด ๆ บวกกับความคมของเศษหิน วิ่งเข้าชนกระจกตาดำ ทำให้ถึงกับตาแตกทันที จบลงด้วยตาบอดนั่นเอง จึงเป็นอุทาหรณ์ได้ว่าการสวมหมวกนิรภัยหรือแว่นกันแดดกันลม ยังมีประโยชน์สำหรับตัวเองได้เสมอไม่ว่าจะเป็นด้วยอุบัติภัยเฉพาะที่ หรือทั้งชีวิตก็ตามทีไม่มากก็น้อย
การขี่จักรยานยนต์โดยไม่สวมแว่นตากันแดด/หมวกนิรภัย อาจทำให้เป็นโรคต้อลมและต้อเนื้อ เพราะว่า:

ดวงตาสัมผัสกับลม ฝุ่น ไอความร้อน และแสงแดดโดยตรง: ลม ฝุ่น ไอความร้อน และแสงแดด เป็นสิ่งกระตุ้นสำคัญที่ทำให้เกิดโรคต้อลมและต้อเนื้อ เมื่อดวงตาสัมผัสกับสิ่งเหล่านี้โดยตรงเป็นเวลานาน จะทำให้เยื่อบุตาอักเสบ เกิดการระคายเคือง และอาจลุกลามกลายเป็นต้อได้
แสงอัลตราไวโอเลต: แสงอัลตราไวโอเลตจากแสงแดดเป็นสาเหตุสำคัญของโรคต้อเนื้อ แสงอัลตราไวโอเลตจะไปทำลายเซลล์เยื่อบุตา กระตุ้นให้เซลล์แบ่งตัวผิดปกติ เกิดเป็นเนื้อเยื่อนูนขึ้นที่ตาขาว
การสวมแว่นตากันแดดและหมวกนิรภัย จะช่วยป้องกันดวงตาจากลม ฝุ่น ไอความร้อน แสงแดด และแสงอัลตราไวโอเลต

ตัวอย่างผู้ป่วย:

ผู้ป่วยชายไทยอายุ 27 ปี อาชีพรับส่งหนังสือพิมพ์
ขี่จักรยานยนต์โดยไม่สวมหมวกนิรภัยและแว่นตากันแดด
เกิดอุบัติเหตุ เศษหินกระเด็นเข้าตาซ้าย กระจกตาดำแตก
ตาซ้ายติดเชื้อ กระจกตาดำอักเสบ และลุกลามเป็นต้อเนื้อ
ข้อควรระวัง:

ควรสวมแว่นตากันแดดที่มีกรอบขนาดใหญ่ ปิดกั้นแสงแดดได้ดี
ควรเลือกแว่นตากันแดดที่มีฉลากรับรองว่าสามารถกันแสงอัลตราไวโอเลตได้
ควรสวมหมวกนิรภัยทุกครั้งที่ขี่จักรยานยนต์
ควรไปตรวจตาเป็นประจำ เพื่อวินิจฉัยและรักษาโรคต้อลมและต้อเนื้อได้ทันท่วงที
การป้องกันโรคต้อลมและต้อเนื้อที่ดีที่สุด คือ การหลีกเลี่ยงการสัมผัสกับลม ฝุ่น ไอความร้อน แสงแดด และแสงอัลตราไวโอเลตโดยตรง
2.จักษุวิทยา (จักษุวิทยา) - Ophthalmology